गुजरात में मुख्यमंत्री बदलने के बाद नए मंत्रिमंडल का शपथ ग्रहण गुरुवार दोपहर 1:30 बजे होगा। इसमें सभी पुराने मंत्रियों को हटाया जाएगा। 27 नए विधायकों को मंत्री बनाया जाएगा। मुख्यमंत्री भूपेंद्र पटेल की शपथ के 2 दिन बाद बुधवार को मंत्रिमंडल का गठन किया जाना था, लेकिन इससे पहले टीम के कुछ साथी नाराज बताए गए।
पहले दोपहर 2 बजे होने वाला कार्यक्रम शाम के लिए टाला गया। अब यह गुरुवार यानी आज दोपहर 1:30 बजे होगा। भूपेंद्र पटेल की नई टीम को लेकर पूर्व मुख्यमंत्री विजय रुपाणी, डिप्टी CM नितिन पटेल नाराज बताए जा रहे हैं।
दरअसल, मुख्यमंत्री भूपेंद्र पटेल पूरा मंत्रिमंडल नया चाहते हैं। कैबिनेट में महिलाओं की संख्या भी बढ़ाई जा सकती है। विजय रुपाणी सरकार में शामिल रहे 11 कैबिनेट मंत्रियों में से सिर्फ दिलीप ठाकोर, गणपत वसावा और जयेश राडाडिया को ही नए मंत्रिमंडल में शामिल किए जाने की उम्मीद है।
जाति समीकरणों को भी ध्यान में रखा जाएगा
BJP के एक वरिष्ठ नेता का कहना है भूपेंद्र पटेल नए मुख्यमंत्री हैं, इसलिए उनकी टीम में भी नए सदस्य होंगे। पहले कहा जा रहा था कि उनकी कैबिनेट में कुछ वरिष्ठ मंत्री होंगे, लेकिन अब ऐसा नहीं लग रहा। वहीं जाति और क्षेत्र के समीकरणों को भी ध्यान में रखा जाएगा। कैबिनेट में 22 या 25 सदस्यों को रखने की बजाय 27 सदस्यों का पूरा मंत्रिमंडल गठन करने की उम्मीद है।
इन विधायकों को बनाया जा सकता है मंत्री